Toshkent shahar IIBBga jinoyat sodir etganlikda gumon qilinib qo‘lga olingan shaxsning onasi murojaat qilib, o‘g‘lining Sergeli tuman IIB FMB xodimlari tomonidan kaltaklangani yuzasidan shikoyat qilgan. Bu haqda ayolga kimligini aytmagan noma’lum shaxs telefon orqali xabar bergan, deb ma’lum qilmoqda IIBB axborot xizmati ma’lum qilmoqda. Holat yuzasidan Toshkent shahar IIBB tomonidan o‘tkazilgan tekshiruv natijasida Jinoyat kodeksining 168-moddasida qayd etilgan jinoyatni sodir etganlikda gumonlanib qo‘lga olingan fuqaro X.Z.ning kaltaklangani haqidagi ma’lumot o‘z isbotini topmadi. Bunga o‘g‘li bilan uchrashgandan keyin da’vogarning o‘zi ham ishonch hosil qildi, deyiladi xabarda.